**Собит Ҳабибуллоевич Неъматуллоев** — доктори илмҳои техникӣ, профессор (1949), Академики Академияи илмҳои Тоҷикистон (1987, Президенти Академияи илмҳои ҶШС Тоҷикистон (1988—1995), Академики Академияи байналмилалии Мактабҳои олӣ (1993), Арбоби шоистаи илм ва техникаи Тоҷикистон (1998).

Зиндагинома
-----------

Собит Неъматуллоев Институти политехникии Сталинободро (ҳоло Донишгоҳи техникии Тоҷикистон ба номи академик М. С. Осимӣ) хатм кардааст (1961), ихтисос — «сохтмони ба зилзила тобовар ва сейсмология». Солҳои 1988—1995 вазифаи масъул ва пурифтихори Президенти Академияи Илмҳои Тоҷикистонро иҷро кард.

Директори ифтихории Институти сохтмони ба зилзила тобовар ва сейсмологияи Академияи илмҳои Тоҷикистон (2004), сарходими илмии Институти сохтмони ба зилзила тобовар ва сейсмологияи Академияи илмҳои Тоҷикистон (1995—2010), сардори Муассисаи илмии «Хадамоти геофизикӣ»-и Академияи илмҳои Тоҷикистон (2010 — то даргузашт) ва роҳбари ОО «РМР International», мудири озмоишгоҳи сейсмологияи минтақавии Институти сохтмони ба зилзила тобовар ва сейсмологияи Академияи илмҳои Тоҷикистон
Самтҳои асосии фаъолияти илмӣ: сейсмологияи муҳандисӣ, геология, сохтмони ба зилзила тобовар ва сейсмологияи Академияи илмҳои Тоҷикистон (2011). Депутати халқии ИҶШС (1988—1991).

Фаъолияти илмӣ
--------------

Собит Неъматуллоев аз уламои сатҳи ҷаҳонӣ дар соҳаи сейсмологияи минтақавӣ ва муҳандиси маҳсуб ёфта, ҷиҳати баланд рафтани нуфузи илми тоҷик кӯшиши фаровон ба харҷ додааст. Бо ибтикораш дар Тоҷикистон таҳқиқоти илмӣ оид ба пешбинии зилзила, ба ҳисобгирии заминҷунбиҳои сахт ва ҳалокатовар, таъсири муҳандисию техникии инсон ба офатҳои табиат, санҷиши заминҷунбӣ тариқи таркишҳои зеризаминӣ, тобооварии иншооти муҳандисӣ ба зилзила, обанборҳои сунъӣ ва биноҳои истиқоматӣ ва ғайра гузаронида шудаанд. Таҳти роҳбариаш дар Душанбею Норак гурӯҳҳои муҳандисии сейсмологӣ таъсис ёфта, мавриди заминҷунбиҳои сахт ва пешбинии онҳо корҳои муфиди таҳқиқотӣ анҷом медиҳанд. Ӯ чандин сол раиси Маркази пешбинии заминҷунбиҳои минтақавии Осиёи Марказӣ ва Қазоқистонро ба зимма дошт, ҳамчун роҳбари экспедитсия дар таҳқиқоти сохтмонҳои барқии обӣ ва атомии Куба, Афғонистон ва дигар давлатҳо фаъолият кардааст, дар даҳҳо симпозиуму конфаронси минтақавию байналмилалӣ (Русия, ИМА, Фаронса, Олмон, Чин, Венесуэла,Куба, Эрон ва ғайра) сухан рондааст. Саҳмаш дар тайёр кардани олимони ҷавон ниҳоят калон мебошад.

Ҷоизаҳо
-------

* Бо ордени «Нишони Фахрӣ» (1981),
* медали «Барои меҳнати шоён»,
* Ба муносибати 100-солагии рӯзи таваллуди В. И. Ленин",
* медали ҷашнии «20-солагии Истиқлоли Ҷумҳурии Тоҷикистон»,
* Ифтихорномаи Раёсати Шӯрои Олии ҶШС Тоҷикистон,
* Арбоби шоистаи илм ва техникаи Тоҷикистон (1998),
* медали П. Л. Капитсаи Академияи илмҳои табиатшиносии Россия,
* Дорандаи Ҷоизаи Шӯрои Вазирони ИҶШС (1984)

Нигаред
-------

* Академияи илмҳои Тоҷикистон

Пайвандҳо
---------

* ПРЕЗИДЕНТОНИ АКАДЕМИЯИ ИЛМҲОИ ҶУМҲУРИИ ТОҶИКИСТОН Бойгонӣ шудааст 5 марти 2016  сол.
* Барканории Собит Неъматуллоев аз вазифаи раиси Пажуҳишгоҳи зилзиласанҷӣ
* Таъкиди Академияи илмҳо: Собит Неъматуллоев ҳақиқатро собит менамояд(пайванди дастнорас)

Эзоҳ
----

1. ↑  Академияи илмҳои Ҷумҳурии Тоҷикистон.
Ҳайати шахсӣ. — Душанбе: Дониш, 2011. — 216 с.